**Zmluva č. ................................**

uzavretá podľa ustanovenia § 269 ods.2 Obchodného zákonníka

**Cesta III/3390 Kostolianska - údržba krajníc**

(ďalej len „zmluva“)

###### uzatvorená medzi

1. Objednávateľ: Mesto Košice

Sídlo: Trieda SNP 48/A, 040 11 Košice

Štatutárny orgán: Ing. Jaroslav Polaček, primátor

IČO: 00691135

DIČ: 2021186904

IČ pre DPH: SK2021186904

Bankové spojenie: Prima banka Slovensko, a. s.

Číslo účtu: SK03 5600 0000 0004 4248 6001

Korešpodenčná adresa: Mesto Košice, Trieda SNP 48/A, 040 11 Košice

Osoby oprávnené rokovať za objednávateľa

vo veciach technických:

Ing. Juraj Cichanský, vedúci referátu dopravy MMK

telefón: 055 6419 714

e-mail: [juraj.cichansky@kosice.sk](mailto:juraj.cichansky@kosice.sk)

(ďalej len „objednávateľ”)

2. Poskytovateľ:

Sídlo:

Zastúpený:

IČO:

IČ pre DPH:

DIČ:

Bankové spojenie:

Číslo účtu:

Osoby oprávnené rokovať za poskytovateľa:

a) vo veciach zmluvných:

telefón, e-mail:

b) vo veciach technických a realizačných:

telefón, e-mail:

(ďalej len “poskytovateľ”)

(ďalej spoločne tiež „zmluvné strany“)

**Preambula**

Táto zmluva sa uzatvára na základe výsledku postupu verejného obstarávania pre zákazku s nízkou hodnotou s názvom„Cesta III/3390 Kostolianska - údržba krajníc“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice MK č. 1/2019.

**I.**

**Predmet zmluvy**

1. Predmetom tejto zmluvy je záväzok poskytovateľa za podmienok dohodnutých v tejto zmluve s náležitou odbornou starostlivosťou vykonať pre objednávateľa údržbu krajníc pozemnej komunikácie, cesta III/3390 Kostolianska cesta, v rozsahu podľa tejto zmluvy a jej príloh: Príloha č. 1 „Špecifikácia, technické požiadavky“ (ďalej len „Príloha č. 1“) a Príloha č. 2 „Výkaz výmer“ (ďalej len „Príloha č. 2“), ktoré sú nedielnou súčasťou tejto zmluvy (ďalej spolu aj „prílohy“).
2. Poskytovateľ vykoná predmet zmluvy vo vlastnom mene, na svoje náklady a na vlastnú zodpovednosť.
3. Objednávateľ vykonané plnenie prevezme a zaplatí za jeho vykonanie dohodnutú cenu podľa podmienok dohodnutých v tejto zmluve.

**II.**

**Termín a miesto vykonania predmetu zmluvy**

Termín vykonania predmetu zmluvy: do 15 dní odo dňa odovzdania a prevzatia miesta plnenia.

Poskytovateľ je povinný bez zbytočného odkladu oznámiť objednávateľovi vznik akejkoľvek udalosti, ktorá bráni alebo sťažuje vykonanie plnenia (alebo jeho časti) a má za následok predĺženie termínu plnenia. Predĺžením termínu vykonania plnenia alebo jeho časti zo strany poskytovateľa nie je dotknuté právo objednávateľa na zmluvnú pokutu za omeškanie v zmysle *čl. VIII. ods. 1.* zmluvy okrem prípadov, keď k omeškaniu nedošlo z viny alebo z dôvodu na strane poskytovateľa, resp. nastane z viny alebo z dôvodu na strane objednávateľa alebo z dôvodu okolností vylučujúcich zodpovednosť definovaných v*čl. IX.* zmluvy. Uplatnením zmluvnej pokuty nie je dotknuté právo objednávateľa na náhradu škody.

V prípade prerušenia vykonávania plnenia z viny alebo z dôvodu na strane objednávateľa, alebo v prípade prerušenia vykonávania plnenia z okolností „vis major“ definovaných v *čl. IX.* zmluvy, sa termín na vykonanie plnenia predlžuje o dobu adekvátnu dobe prerušenia.

Miesto vykonania predmetu zmluvy: Košice, krajnice pozemnej komunikácie na ceste III/3390 Kostolianska cesta.

**III.**

**Cena**

1. Cena je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Cena je špecifikovaná v Príloheč. 2zmluvy a je dohodnutá nasledovne ako cena celkom za predmet zmluvy.

Cena bez DPH: ....................... eur

DPH 20 %: ....................... eur

Cena vrátane DPH: ....................... eur

Cena je určená v súlade s ponukou poskytovateľa a na dohodnutý rozsah predmetu zmluvy (plnenia) je konečná, bez možnosti zvýšenia s výnimkou jej úprav v zmysle čl. *IV.* zmluvy. V prípade, ak poskytovateľ nie je platcom DPH, a v priebehu vykonávania plnenia sa stane platcom DPH, zaväzuje sa, že dohodnutú cenu neprekročí. Poskytovateľ je povinný dovtedy nevyfakturovanú časť ceny znížiť o výšku DPH.

1. V cene sú zahrnuté všetky náklady spojené s úplným, vecným a odborným splnením záväzkov poskytovateľa vyplývajúcich z tejto zmluvy a jej príloh vrátane nákladov na všetky vedľajšie, pomocné a iné činnosti nevyhnutné na riadne a včasné vykonanie plnenia ako sú: dopravné náklady, náklady na presuny, použitie potrebných strojových, prevádzkových a technických zariadení, odstránenie nánosov a odpadov súvisiacich s vykonaním predmetu zmluvy alebo ako jeho dôsledok v zmysle platnej legislatívy vrátane naloženia, odvozu, zloženia a poplatkov, okamžité očistenie priľahlých dotknutých plôch, projekt organizácie dopravy vrátane jeho odsúhlasenia KDI KRPZ v Košiciach, dočasné dopravné značenie (dopravné značky a dopravné zariadenia) potrebné na označenie miesta plnenia (obstaranie, osadenie, premiestňovanie, údržba a odstránenie), zabezpečenie povinností poskytovateľa podľa tejto zmluvy a jej príloh.
2. Poskytovateľom fakturovaná cena za vykonané plnenie bude vypočítaná na základe jednotkových cien z Prílohy č*.* 2 zmluvy „Výkaz výmer“ (ocenený výkaz výmer, ktorý bol súčasťou ponuky poskytovateľa) ako súčet súčinov jednotkovej ceny príslušnej položky a skutočne vykonaného množstva za položku, odsúhlaseného objednávateľom v súpise vykonaných prác.
3. Daň z pridanej hodnoty sa bude fakturovať v zmysle platných právnych predpisov v čase fakturácie.

**IV.**

**Možnosť a spôsob úpravy ceny**

Cena bude upravená pokiaľ sa počas vykonávania plnenia zmení rozsah predmetu zmluvy, z dôvodu naviac činností nevyhnutných na ďalšie plnenie zmluvy, prípadne zníženia rozsahu predmetu zmluvy.

Naviac činnosti bude poskytovateľ účtovať za jednotkové ceny uvedené v Prílohe č.2zmluvy. V prípade, že niektoré činnosti sa týmto spôsobom nedajú oceniť, použije sa vzájomne odsúhlasená kalkulácia vychádzajúca z ekonomicky oprávnených nákladov podľa zákona NR SR č. 18/1996 Z. z. o cenách v znení neskorších predpisov, ktorej návrh vypracuje poskytovateľ a predloží na schválenie objednávateľovi. Nevykonaný rozsah plnenia bude predmetom odpočtu z ceny.

**V.**

**Fakturačné a platobné podmienky**

1. Poskytovateľovi prislúcha úhrada len za skutočne a riadne vykonané plnenie, potvrdené objednávateľom v súpise vykonaných prác. Na plnenie zmluvy nebude poskytnutý preddavok ani záloha.
2. Faktúru za predmet zmluvy vystaví poskytovateľ po odovzdaní plnenia a jeho prevzatí objednávateľom bez vád a nedorobkov. Podkladom pre vystavenie faktúry bude doklad o odovzdaní a prevzatí vykonaného plnenia „Súpis vykonaných prác a dodávok“ podpísaný povereným zamestnancom objednávateľa a poskytovateľa. Tento doklad je povinnou prílohou faktúry.
3. Faktúra (daňový doklad) vystavená poskytovateľom a doručená objednávateľovi na adresu: Mesto Košice, číslo referátu KC230, Trieda SNP 48/A, 040 11 Košice, bude obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a zároveň aj tieto náležitosti: číslo zmluvy, označenie (názov), predmet fakturácie (potvrdený „Súpis vykonaných prác a dodávok“), deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu príp. rozpis už fakturovaných čiastok, odtlačok pečiatky a podpis oprávnenej osoby.
4. Lehota splatnosti faktúry je tridsať (30) dní odo dňa jej doručenia do sídla objednávateľa bez vád. Zmluvné strany vzájomne konštatujú, že dohoda o lehote splatnosti faktúry podľa tohto bodu zmluvy, nie je v hrubom nepomere k právam a povinnostiam poskytovateľa zo záväzkoväho vzťahu založeného touto zmluvou. Za dátum úhrady sa považuje dátum odpísania finančných prostriedkov z účtu objednávateľa uvedeného v tejto zmluve.
5. Objednávateľ je oprávnený namietať vecnú a formálnu správnosť a úplnosť faktúry či jej povinnej prílohy najneskôr do pätnástich (15) dní odo dňa doručenia predmetnej faktúry, vrátením faktúry s uvedením konkrétnych formálnych či vecných výhrad objednávateľa voči predmetnej faktúre. V takomto prípade sa preruší plynutie lehoty splatnosti faktúry a nová lehota splatnosti faktúry začne plynúť doručením opravenej faktúry, ktorá nebude mať vecné ani formálne vady, objednávateľovi.

**VI.**

**Zodpovednosť za vady**

Poskytovateľ bude zodpovedať za to, že predmet zmluvy (plnenie) bude vykonávať s odbornou starostlivosťou, podľa podmienok tejto zmluvy a jej príloh, v súlade s pokynmi objednávateľa zameranými na plynulé, odborné a kvalitné zabezpečenie plnenia a za dodržanie príslušných právnych predpisov.

Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností poskytovateľa podľa *ods. 1.* tohto čl. zmluvy, poskytovateľ je povinný ju nahradiť.

Objednávateľ má právo požadovať a poskytovateľ povinnosť bezplatne odstrániť vady a nedorobky plnenia zistené pri jeho odovzadaní a prevzatí v termíne do siedmich (7) pracovných dní, pokiaľ sa nedohodne s objednávateľom inak.

Objednávateľ je oprávnený zasiahnuť pri neplnení ktoréhokoľvek záväzku zo strany poskytovateľa, a to na náklady poskytovateľa. Rozumie sa tým predovšetkým, že objednávateľ môže dať príkaz na prerušenie plnenia, a to najmä v prípade, že plnenie aj po upozornení objednávateľa je poskytovateľom vykonávané nekvalitne, v rozpore s podmienkami určenými zmluvou a poskytovateľ nevykoná nápravu ani v dodatočne určenej lehote, alebo spôsobom, ktorý ohrozuje alebo môže ohrozovať život, zdravie alebo bezpečnosť premávky na dotknutej pozemnej komunikácii alebo spôsobom, ktorým vzniká alebo hrozí vznik škody na majetku.

Ak poskytovateľ neodstráni vady/nedorobky plnenia v dohodnutom termíne, má objednávateľ právo zabezpečiť ich odstránenie prostredníctvom tretej osoby na vlastné náklady, pričom poskytovateľ je povinný takto vynaložené náklady objednávateľovi uhradiť na základe faktúry. Výška ceny takto vykonaných prác/činností bude stanovená ako cena obvyklá, bez ohľadu na výšku jednotkových cien rovnakých alebo podobných prác uvedených v Prílohe č. 2 tejto zmluvy. Splatnosť tejto faktúry je desať (10) dní odo dňa jej doručenia poskytovateľovi. Práva objednávateľa vyplývajúce zo záruky nie sú týmto ustanovením dotknuté.

**VII.**

**Podmienky vykonania predmetu zmluvy**

Poskytovateľ vyhlasuje, že činnosti, ku ktorým sa podľa tejto zmluvy zaviazal, spadajú do jeho predmetu podnikania, vykoná ju pod vlastným menom, na vlastnú zodpovednosť, disponuje zamestnancami v potrebnom počte a kvalifikačnej skladbe vrátane používania potrebného pracovného zariadenia, strojov, mechanizmov a ich obsluhy, a pod. Poskytovateľ si zaistí všetky strojové, prevádzkové a technické zariadenia, ktoré sú nevyhnutné na vykonanie plnenia.

Objednávateľ bude zodpovedať za to, že riadny priebeh vykonávania plnenia poskytovateľom nebude rušený neoprávnenými zásahmi tretích osôb.

Poskytovateľ zabezpečí označenie miesta plnenia a dočasné dopravné značenie počas vykonávania plnenia v súlade s podmienkami uvedenými v Prílohe č. 1 zmluvy.

Poskytovateľ pri plnení predmetu zmluvy zabezpečí dodržiavanie zásad a predpisov o bezpečnosti cestnej premávky, bezpečnosti a ochrane zdravia pri práci, požiarnej ochrane, ochrane životného prostredia a ostatných platných zákonov, noriem a predpisov viazaných k vykonávaným činnostiam.

1. Objednávateľ je oprávnený kontrolovať vykonávanie plnenia, a poskytovateľ je povinný takúto kontrolu objednávateľovi umožniť a strpieť.
2. Ak objednávateľ zistí, že poskytovateľ vykonáva plnenie v rozpore s povinnosťami podľa tejto zmluvy a jej príloh, je oprávnený dožadovať sa toho, aby poskytovateľ odstránil alebo napravil takéto porušenie povinností na svoje náklady, v primeranej lehote určenej objednávateľom. Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností poskytovateľa v zmysle zmluvy a jej príloh, poskytovateľ je povinný ju nahradiť v celom rozsahu.

Poskytovateľ bude vykonávať plnenie tak, aby bol zaistený bezpečný prístup a vjazd ku všetkým dotknutým nehnuteľnostiam, aby svojou činnosťou nespôsobil škodu na cudzích nehnuteľnostiach, majetku, aby nedošlo k neprimeranému obmedzeniu alebo ohrozeniu práv a právom chránených záujmov vlastníkov susedných nehnuteľností, aby neohrozoval zdravie alebo život ľudí a životné prostredie.

1. Poskytovateľ zodpovedá za bezpečnosť a ochranu zdravia vlastných pracovníkov a pracovníkov svojich prípadných subdodávateľov, za dodržiavanie bezpečnostných predpisov, za zabezpečenie a udržiavanie miesta plnenia v zmysle platných právnych predpisov vzťahujúcich sa na bezpečnosť a ochranu zdravia pri práci, za bezpečnosť používaných technických a strojových zariadení, ochranu životného prostredia a zaistenie bezpečnosti cestnej premávky. Poskytovateľ bude dodržiavať bezpečnostné zásady a požiadavky počas vykonávania plnenia v zmysle platných všeobecne právnych predpisov a nariadení.

Pri vykonávaní plnenia môže poskytovateľ používať len strojové a technické zariadenia, ktoré svojou konštrukciou, zhotovením a technickým stavom zodpovedajú predpisom na zaistenie bezpečnosti práce a len na účely, na ktoré sú technicky spôsobilé v súlade s podmienkami určenými výrobcom a technickými normami. Všetky používané mechanizmy musia byť vo vyhovujúcom technickom stave, musí byť zabezpečená ochrana pôdy, vôd a biotopy pred znečistením ropnými látkami ako pri činnostiach tak pri parkovaní, a budú sa pohybovať iba po stanovených resp. existujúcich príjazdových komunikáciách. Poskytovateľ sa zaväzuje použiť aj všetky opatrenia, aby predišiel poškodeniu existujúcich príjazdových komunikácií (dopravných ciest). Toto opatrenie v sebe zahŕňa požiadavku na použitie vhodných strojových a technických zariadení a trás.

1. Poskytovateľ zodpovedá za čistotu a poriadok v mieste vykonanávania plnenia, zabezpečí okamžité naloženie a odvoz odstránených nánosov a iných odpadov vznikajúcich pri vykonávaní plnenia alebo ako jeho dôsledok a okamžite odstráni akékoľvek znečistenie dotknutej pozemnej komunikácie spôsobené vykonávaním plnenia alebo ako jeho dôsledok.
2. Poskytovateľ bude nakladať s odpadmi v súlade s platnou legislatívou. Zakazuje sa uložiť alebo ponechať odpad na inom mieste ako na mieste na to určenom, zneškodniť alebo zhodnotiť odpad inak ako v súlade so zákonom o odpadoch. Poskytovateľ ako držiteľ odpadu je povinný odovzdať odpady len osobe oprávnenej nakladať s odpadmi podľa zákona o odpadoch, ak nezabezpečuje ich zhodnotenie alebo zneškodnenie sám a dodržiavať ustanovenia zákona o odpadoch. Poskytovateľ je povinný objednávateľovi odovzdať doklad o spôsobe nakladania s odpadmi, ktoré vznikli v priebehu vykonávania plnenia.
3. Poskytovateľ zabezpečí komplexnú ochranu okolitej prírody a krajiny pred poškodením a v prípade použitia stavebných mechanizmov, nástrojov a pomôcok musí dbať na minimalizáciu poškodenia predmetnej lokality aj po ukončení plnenia. Poskytovateľ bude rešpektovať okolité dreviny a krovité porasty tak, aby nedošlo k bezprostrednému alebo následnému zníženiu ekologických a estetických funkcií ich podzemných a nadzemných častí, resp. k ich odumretiu.

Poskytovateľ je povinný najneskôr ku dňu odovzdania a prevzatia plnenia miesto plnenia úplne vypratať, odstrániť zvyšný materiál, odpady a pod. a uviesť všetky dotknuté plochy do pôvodného stavu.

Povinnosť poskytovateľa vykonať plnenie bude splnená jeho riadnym odovzdaním a prevzatím objednávateľom na základe „Súpisu vykonaných prác a dodávok“, ktorý bude podpísaný povereným zamestnancom objednávateľa a poskytovateľa.

Objednávateľ nie je povinný prevziať vykonané plnenie, ktoré má vady alebo nedorobky, ak bolo vykonané v rozpore dohodami zmluvných strán alebo touto zmluvou a jej prílohami.

1. Poskytovateľ je povinný uhradiť všetky škody spôsobené na cudzích nehnuteľnostiach, zariadeniach, majetku, zdraví alebo živote osôb spôsobené pri vykonávaní predmetu zmluvy alebo ako jeho dôsledok, ako aj za škody spôsobené objednávateľovi vlastou prevádzkovou činnosťou pri vykonávaní predmetu tejto zmluvy. Uvedené sa netýka prípadov, keď ku škode došlo na základe nevhodne vydaného príkazu zo strany objednávateľa, pričom na jeho nevhodnosť bol objednávateľ zo strany poskytovateľa upozornený, ale tento i napriek tomu na jeho vykonaní trval.
2. Poskytovateľ je povinný mať uzavreté poistenie na celé obdobie trvania zmluvy alebo do posledného termínu na odstránenie vád (podľa toho, ktorý z nich je neskorší) proti poškodeniu alebo zničeniu majetku iných osôb spôsobeným činmi alebo nedbalosťou poskytovateľa a poistenie proti usmrteniu alebo zraneniu spôsobeným činmi poskytovateľa alebo jeho nedbalosťou. Náklady na poistenie sú zahrnuté v cene zmluvy. Kópiu potvrdenia o uzavretí poistnej zmluvy je poskytovateľ povinný predložiť objednávateľovi do siedmich (7) dní odo dňa nadobudnutia účinnosti tejto zmluvy. Poskytovateľ je povinný sa na svoju zodpovednosť uistiť, že jeho subdodávatelia majú pre nimi vykonávanú činnosť uzavretú poistnú zmluvu, ktorá kryje všetky riziká vyššie uvedené. Poskytovateľ je povinný bezodkladne (najneskôr do dvadsiatichštyroch (24) hodín) informovať objednávateľa o poistných udalostiach, ktoré súvisia s vykonávaním plnenia. Objednávateľ je oprávnený počas platnosti zmluvy alebo do posledného termínu na odstránenie vád (podľa toho, ktorý z nich je neskorší) požadovať od poskytovateľa potvrdenie poisťovne o trvaní a rozsahu poistenia.
3. Poskytovateľ sa zaväzuje, že nebude v súvislosti s predmetom zmluvy/s vykonávaním plnenia zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie.

**VIII.**

**Zmluvné pokuty a náhrada škody**

Ak bude objednávateľ v omeškaní s platením dohodnutej ceny, môže si poskytovateľ uplatniť úroky z omeškania vo výške 0,02 % z dlžnej sumy za každý aj začatý deň omeškania.

Ak bude poskytovateľ z vlastnej viny v omeškaní s dokončením plnenia a jeho odovzdaním objednávateľovi v termíne podľa čl*. II.* ods. 1 zmluvy, môže si objednávateľ uplatniť u poskytovateľa zaplatenie zmluvnej pokuty vo výške 50,- EUR (bez DPH) za každý aj začatý deň omeškania, a táto zmluvná pokuta bude odpočítaná z fakturovanej čiastky.

1. Sankcie podľa ods. *2.* tohto čl. zmluvy sa neuplatnia v prípade, ak omeškanie plnenia poskytovateľa nastane z viny alebo z dôvodu na strane objednávateľa alebo z dôvodu okolností vylučujúcich zodpovednosť v zmysle čl. *IX*. tejto zmluvy.
2. Ak poskytovateľ neodstráni vady/nedorobky plnenia zistené pri jeho odovzdaní a prevzatí v temíne podľa čl. *VI.* ods. 3 zmluvy, môže si objednávateľ uplatniť u poskytovateľa zaplatenie zmluvnej pokuty vo výške 50,- EUR za každý, aj začatý deň omeškania a to až do dňa úplného odstránenia týchto vád/nedorobkov a objednávateľ má právo zabezpečiť ich odstránenie treťou osobou v zmysle čl. *VI.* ods. 5*.* zmluvy.
3. Ak poskytovateľ z vlastnej viny poruší povinnosti dohodnuté v tejto zmluve, môže si objednávateľ uplatniť u poskytovateľa zaplatenie zmluvnej pokuty vo výške 50,- EUR za každý prípad a za každý aj začatý deň pokiaľ porušenie povinnosti trvá.
4. V prípade porušenia povinností, pre ktoré je objednávateľ oprávnený odstúpiť od tejto zmluvy podľa *čl.* *X.* ods. *3.* zmluvy, je poskytovateľ povinný zaplatiť objednávateľovi zmluvnú pokutu vo výške 5 % zmluvnej ceny (bez DPH), pričom povinnosť ju zaplatiť odstúpením od zmluvy nezaniká. Týmto nie sú dotknuté nároky objednávateľa na náhradu škody. Objednávateľ je oprávnený domáhať sa náhrady škody presahujúcej zmluvnú pokutu.
5. Zmluvné strany sa dohodli, že zmluvné pokuty dojednané v tejto zmluve, ktoré nebudú odpočítane z fakturovanej čiastky, sa stávajú splatnými do pätnástich (15) dní po tom, čo bude povinnej zmluvnej strane doručená výzva na úhradu zmluvnej pokuty oprávnenou zmluvnou stranou. Povinná zmluvná strana sa zaväzuje zaplatiť zmluvnú pokutu vyúčtovanú v súlade s týmto článkom zmluvy oprávnenej zmluvnej strane na jej bankový účet, ktorý bude uvedený vo výzve na úhradu.
6. Objednávateľ je oprávnený započítať jednostranným úkonom svoje nároky z titulu zmluvných pokút voči všetkým pohľadávkam poskytovateľa voči objednávateľovi.
7. Zaplatenie zmluvných pokút podľa tohto článku zmluvy, nezbavuje poskytovateľa povinnosti predmetnú činnosť vykonávať s cieľom minimalizovania príčin a zvyšovania prevencie na zamedzenie ich opakovania.

**IX.**

**Okolnosti vylučujúce zodpovednosť**

1. Za okolnosti vylučujúce zodpovednosť sa považuje taká prekážka, ktorá nastala nezávisle od vôle povinnej zmluvnej strany, a ktorá jej bráni v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku svojej povinnosti zo zmluvy túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
3. Ani jedna zo zmluvných strán nenesie zodpovednosť za nesplnenie svojich povinností vyplývajúcich zo zmluvy, ak preukáže, že nesplnenie povinnosti nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania zmluvy predvídať, prekážkam ani ich následkom sa nedalo zabrániť, vyhnúť ani ich prekonať – okolnosti „vis major“. Za mimoriadne, nepredvídateľné a neodvrátiteľné udalosti sa považujú najmä (i) atmosférické vplyvy alebo prírodné udalosti, ako je najmä požiar, výbuch, úder blesku, náraz alebo zrútenie pilotovaného lietajúceho telesa, jeho časti alebo jeho nákladu, víchrica, zosúvanie pôdy, zosúvanie skál alebo zeminy, pád stromov, stožiarov a iných predmetov, zemetrasenie, pád snehu, náraz vozidla, nadzvuková vlna, záplava, povodeň, náhodné a náhle poškodenie alebo zničenie veci kvapalinou unikajúcou z vodovodného zariadenia a/alebo (ii) skutočnosti spôsobené alebo vyvolané tretími subjektmi, najmä vandalské činy, protiprávne poškodenie, ako aj (iii) všetky ďalšie okolnosti vyššej moci (ďalej len „mimoriadne udalosti“), ktoré nevznikli zavinením objednávateľa ani poskytovateľa.
4. Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo zmluvy, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení povinnosti a poučiť o jej dôsledkoch. Oznámenie sa musí urobiť bez zbytočného odkladu po tom, čo sa povinná zmluvná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú zmluvnú stranu nahradiť škodu, ktorej sa mohlo včasným oznámením predísť. Účinky okolností vylučujúcich zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Okolnosti vylučujúce zodpovednosť oslobodzujú povinnú zmluvnú stranu od povinnosti platiť zmluvnú pokutu v dôsledku porušenia povinnosti, na ktorú sa tieto okolnosti viažu.
5. Počas doby trvania okolností vylučujúcich zodpovednosť oprávnená zmluvná strana nemá právo na odstúpenie od zmluvy.

**X.**

**Zánik zmluvy**

Zmluva môže zaniknúť okrem riadneho splnenia všetkých práv a povinností zmluvných strán z nej vyplývajúcich, na základe dohody zmluvných strán alebo odstúpením od zmluvy na základe určených podmienok podľa tejto zmluvy uvedených v ods. *3* tohto čl. zmluvy.

V prípade zániku zmluvy dohodou zmluvných strán, táto zanikne dňom uvedeným v dohode. V tejto dohode sa upravia aj vzájomné nároky zmluvných strán vzniknuté z plnenia povinností vyplývajúcich zo zmluvy alebo z ich porušenia druhou zmluvnou stranou. Dohoda o zrušení zmluvy musí byť písomná, inak je neplatná.

Od tejto zmluvy môže odstúpiť každá zmluvná strana, avšak iba z niektorého z týchto dôvodov:

poskytovateľ môže odstúpiť od tejto zmluvy, ak objednávateľ oznámi, že nemôže plniť svoje záväzky podľa tejto zmluvy,

objednávateľ má právo okamžite odstúpiť od zmluvy v prípade:

3.2.1.  podstatného porušia zmluvy poskytovateľom, pričom na účely tejto zmluvy sa za podstatné porušenie zmluvy poskytovateľom považuje najmä:

ak poskytovateľ aj napriek upozorneniu objednávateľa bude nečinný, nezačne, preruší alebo zastaví vykonávanie plnenia z iných dôvodov ako z dôvodov na strane objednávateľa alebo z dôvodu okolností „vis major“,

ak poskytovateľ aj napriek upozorneniu objednávateľa bude preukázateľne vykonávať predmet zmluvy (plnenie) vadne alebo v rozpore s touto zmluvou, a takéto porušenie nenapraví ani v dodatočnej primeranej lehote na nápravu poskytnutej objednávateľom,

3.2.2. ak poskytovateľ vstúpi do likvidácie, na jeho majetok bol vyhlásený konkurz, resp. existuje dôvodná obava, že plnenie záväzkov poskytovateľa podľa tejto zmluvy je vážne ohrozené, resp. poskytovateľ oznámi, že nemôže splniť svoje záväzky podľa tejto zmluvy,  alebo sa táto skutočnosť stane zrejmou.

1. Odstúpenie od zmluvy bude možné urobiť doručením písomného oznámenia o odstúpení z niektorého uvedeného dôvodu. Účinky odstúpenia od zmluvy nastávajú dňom nasledujúcim po dni doručenia oznámenia druhej zmluvnej strane. Týmto dňom zanikajú všetky práva a povinnosti strán zo zmluvy s výnimkou tých, ktoré zodpovedajú čiastočnému plneniu, resp. hodnote čiastkového plnenia zmluvných strán zrealizovaných v súlade s touto zmluvou ku dňu odoslania odstúpenia od zmluvy. Odstúpenie od zmluvy sa ďalej nedotýka nároku na náhradu škody vzniknutej porušením povinností niektorou zo zmluvných strán, ani zmluvných ustanovení týkajúcich sa voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník v znení neskorších predpisov, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
2. Akýkoľvek zánik zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku zmluvy. Odstúpením od zmluvy najmä nezaniká nárok objednávateľa na zaplatenie zmluvnej pokuty.

**XI.**

**Osobitné ustanovenia**

1. Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto zmluvou ako aj na vykonanie plnenia a to najneskôr do piatich (5) pracovných dní odo dňa, kedy táto skutočnosť nastala. Ak tak neurobia, zodpovedajú za škodu spôsobenú druhej zmluvnej strane v dôsledku porušenia tejto povinnosti.
2. Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
3. Ak sa kedykoľvek zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v zmluve, táto zmluvná strana je povinná poslať okamžite písomnú správu druhej zmluvnej strane, špecifikujúcu podrobnosti týchto okolností a strany majú pokračovať v spolupráci tak, aby zabezpečili riadne plnenie zmluvy.
4. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať poštou ako doporučená zásielka (s doručenkou preukazujúcou doručenie), kuriérom alebo osobne na adresu príslušnej zmluvnej strany uvedenú v tejto zmluve. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej lehoty na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania a to bezodkladne po tom, čo dôjde k takejto zmene.
5. Poskytovateľ je povinný písomne oznamovať objednávateľovi každú zmenu jeho identifikačných a korešpondenčných údajov uvedených v tejto zmluve, a to v lehote najneskôr päť (5) pracovných dní odo dňa, kedy nastala zmena niektorého z týchto údajov. V prípade, že si poskytovateľ povinnosť podľa tohto odseku zmluvy nesplní, alebo sa dostane do omeškania s jej splnením v čase, kedy mu objednávateľ zašle oznámenie podľa tejto zmluvy, poskytovateľ v celom rozsahu zodpovedá za to, že sa neoboznámil s obsahom oznámenia odosielaného objednávateľom podľa tejto zmluvy, a má sa za to, že nastali účinky náhradného doručenia podľa tejto zmluvy. V prípade zmeny bankového spojenia poskytovateľ k tejto informácii predloží aj potvrdenie príslušnej banky.

Objednávateľ písomne oznámi poskytovateľovi bez zbytočného odkladu každú zmenu týkajúcu sa jeho identifikačných a korešpondenčných údajov uvedených v tejto zmluve a to v lehote najneskôr päť (5) pracovných dní odo dňa, kedy nastala zmena niektorého z týchto údajov.

Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov.

**XII.**

**Záverečné ustanovenia**

1. Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.

Neoddeliteľnou súčasťou tejto zmluvy sú prílohy:

Príloha č. 1 „Špecifikácia, technické požiadavky“ a

Príloha č. 2 „Výkaz výmer“ (ocenený výkaz výmer, ktorý bol súčasťou ponuky poskytovateľa).

Meniť alebo doplňovať obsah tejto zmluvy bude možné len formou očíslovaných písomných dodatkov, ktoré budú uzatvorené v súlade s touto zmluvou a zákonom o verejnom obstarávaní, a ktoré budú platné, ak budú riadne potvrdené a podpísané oprávnenými zástupcami oboch zmluvných strán.

1. Zmluva je účinná dňom nasledujúcim po dni jej zverejnenia na webovom sídle mesta Košice ([www.kosice.sk](http://www.kosice.sk)).
2. Zmluva sa vyhotovuje v piatich rovnopisoch, z ktorých tri rovnopisy si ponechá objednávateľ a dva rovnopisy obdrží poskytovateľ.

Poskytovateľ podpisom tejto zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle mesta Košice (www.kosice.sk).

1. Zmluvné strany prehlasujú, že sa s obsahom tejto zmluvy oboznámili a súhlasia s ním, že táto zmluva je prejavom ich slobodnej vôle a nie je uzavretá v tiesni ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.

V Košiciach dňa V ......................... dňa ................

Za objednávateľa: Za poskytovateľa:

....................................................... .....................................................

Ing. Jaroslav Polaček

primátor